b'\n_START_ARTICLE_\nVandbuk\n_START_SECTION_\nBeskrivelse\n_START_PARAGRAPH_\nDet er en af de tungeste antiloper, idet v\xc3\xa6gten er 198-262 kg for hanner og 161-214 kg for hunner. L\xc3\xa6ngden af hoved og krop er 177-235 cm og h\xc3\xb8jden ligger mellem 120 og 136 cm. Pelsen varierer fra brun til gr\xc3\xa5. Der findes hvide markeringer over \xc3\xb8jnene, p\xc3\xa5 hals og snude. S\xc3\xa6rlige kirtler udskiller et moskuslignende stof, der g\xc3\xb8r pelsen vandskyende._NEWLINE_Kun hannen har horn. De er 55-99 cm lange og forsynet med ringe. De b\xc3\xb8jer f\xc3\xb8rst lidt bagud, s\xc3\xa5 fremad.'